Alla lihthanke piirmäära jääv hange „Laagri-Alliku välimööbli korrastus“

VÄIKEHANKE ALUSDOKUMENT

Hankija/töö tellija: Saue Vallavalitsus

Hankija kontaktisik: avaliku ruumi spetsialist Stina Statsenko

Lisainfo kontaktandmed: stina.statsenko@sauevald.ee, +372 5190 3199

1. **Hanke objekti kirjeldus**
	1. Hankija soovib tellida Laagri alevikus ja Alliku külas asuva välimööbli (istepingid, tänavaprügikastid, lauad ja grillid) korrastamist.
	2. Vajalikud tööd:
		1. Graffiti eemaldamine metallosadelt
		2. Graffiti eemaldamine puidult
		3. Puidu lihvimine
		4. Puidu värvimine
		5. Puidu lakkimine
		6. Puidu õlitamine
		7. Metallosade värvimine
		8. Katkiste või puuduolevate puitosade asendamine uutega
	3. Inventar ja selle omadused:
		1. Metallosad on valdavalt värvitoonis RAL 9005.
		2. Pingid [Euroform W BLOCK 90L](https://www.euroform-w.com/en/products/benches-%2B-chairs-wood/block-90-90l-90d) on termotöödeldud ja toonitud (*walnut brown*) lakiga lakitud.
		3. Pingid [Euroform Conotur 325](https://www.euroform-w.com/en/products/benches-%2B-chairs-wood/contour-325-22) on töödeldud väärispuidust ja kaetud UV-kiirguse kaitset sisaldava viimistlusvahendiga.
		4. Punaste Laagri aleviku pinkide, prügikastide ja laudade puitosad on värvitoonis RAL 3020
		5. Prügikastid [Euroform Scala](https://www.euroform-w.com/en/products/litter-bins/scala-2010) on väärispuidust.
		6. Prügikastid Laagris Teemanti pargis on [Dambis Hepta 100](https://www.dambis.ee/wp-content/uploads/dambis-tootelehed-2020-prugikast-hepta100.pdf).
		7. Teemanti pargi pinkide puitosad on siberi lehisest, kaetud OSMO puiduõliga. Metallosad on kuumtsingitud ja pulbervärvitud toonis RAL 9011.
		8. Kultuurikeskuse pargi pingid on harilikust saarest värvitooniga RAL 8016. Pinkide jalgade viimistlus on Cor-Ten (roostekarva).
	4. Jõekääru pargi grillid peavad olema roostest puhastatud ja värvitud üle kuumakindla värviga.
	5. Kasutatavad lakid, värvid jms viimistlusvahendid peavad olema sobivad välitingimustesse.
	6. Tööde teostamise ajal tuleb elemendid piirata ohutuslindiga.
	7. Juhul, kui korrastustööde käigus selgub, et elementi pole võimalik/mõistlik parandada, siis tuleb sellest Hankijat teavitada.
	8. Korrastamist vajava inventari asukohad on märgitud kaardile: <https://kaart.delfi.ee?bookmark=7902a636b02db4505fb7c8548d69a4e1>
	9. 2023. aasta kevadel ja 2024. aasta märtsis tehtud fotod inventarist ning Kultuurkeskuse ja Teemanti pargi pinkide joonised on leitavad siin: [ Fotod välimööblist](https://sauevaldee-my.sharepoint.com/%3Af%3A/g/personal/stina_statsenko_sauevald_ee/Egl5QezIcABArAF01_R1NEgBZGlrEd86vXTYyWcrqng6kA?e=EUj51t)
	10. Korrastustööde teostamise tähtaeg on hiljemalt 3 kuud alates lepingu sõlmimisest.
2. **Nõuded pakkujale**
	1. Pakkujal ei tohi esineda riigihangete seaduse § 95 lõike 1 punktis 4 (maksuvõlg) ega lõike 4 punktides 8 ja 9 (eelnevate lepingute rikkumine ja valeandmete esitamine) sätestatud kõrvaldamise aluseid.
	2. **Pakkuja on kohustatud enne pakkumuse esitamist objektiga tutvuma. Hankija eeldab, et pakkuja on põhjalikult tutvunud objektiga ja seal valitsevate tingimustega, võtnud arvesse kõik kirjeldatud ja tööde teostamiseks vajalikud kirjeldamata tööd ning muud tingimused ja riskid.**
3. **Pakkumuse esitamise tingimused**
	1. Pakkujal tuleb esitada pakkumuse koosseisus:
		1. Pakutavate tööde kirjeldus (töö teostamiseks kasutatavad meetodid ja vahendid);
		2. Pakkumuse kogumaksumus;
		3. Tööde teostamise aeg kalendripäevades ehk mitme kalendripäeva jooksul saavad tööd teostatud;
		4. Kinnitus, et esitatud pakkumus on jõus vähemalt 30 kalendripäeva;
		5. Kui pakkumus sisaldab ärisaladust, siis info pakkumuses sisalduva pakkuja ärisaladuse kohta.
	2. Pakkumus tuleb esitada hiljemalt **01.04.2024 kell 12.00** e-posti aadressile stina.statsenko@sauevald.ee.
4. **Pakkumuste hindamine**
	1. Pakkumuste hindamise kriteeriumiteks on töö teostamise aeg kalendripäevades (osakaal 30% ehk maksimaalselt 30 väärtuspunkti) ja madalaim hind (osakaal 70% ehk maksimaalselt 70 väärtuspunkti).
	2. Kõige lühema töö teostamise ajaga (madalaima väärtusega) pakkumusele antakse maksimaalne arv punkte (30). Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal". Hindamise täpsus on 2 (kaks) kohta pärast koma.
	3. Madalaima maksumusega pakkumusele antakse maksimaalne arv (70) punkte. Teised pakkumused saavad punkte proportsionaalselt vähem ja arvutatakse valemiga: "madalaim väärtus" / "pakkumuse väärtus" \* "osakaal". Hindamise täpsus on 2 (kaks) kohta pärast koma.
	4. Pakkumusele antud mõlema hindamiskriteeriumi väärtuspunktid liidetakse ning edukaks tunnistatakse pakkumus, millel on hindamise tulemusel kõige kõrgem väärtuspunktide summa.
5. **Hankemenetluse läbiviimise tingimused**
	1. Pakkujad võivad küsida selgitusi hankedokumentide sisu kohta ainult kirjalikult e-posti teel.
	2. Hankija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
	3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.
	4. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	5. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
	6. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
	7. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
6. **Hankelepingu sõlmimine ja tingimused**
	1. Hankija ei ole kohustatud ühegi pakkujaga hankelepingut sõlmima ja võib kõik pakkumused tagasi lükata olenemata põhjusest.
	2. Eduka pakkujaga sõlmitakse hankeleping käesolevale dokumendile lisatud tingimustel.
	3. Hankija ei tee ettemaksu. Töö eest tasumine toimub e-arve alusel pärast objekti üleandmist. Arve tuleb esitada Saue Vallavalitsusele läbi e-arvete süsteemi. Arve tasumise tähtaeg vähemalt 14 kalendripäeva.
7. **Alusdokumendi lisad**
	1. Lisa 1 – Hankelepingu projekt